બાદમાં આ પંટરે તેના મોબાઈલ ફોનથી ડોનને ફોન લગાવી ઓફિસમાં બેઠેલા નેતાના ભાઈ સાથે ડોનને વાત કરાવવાની કોશિશ કરી હતી. આ કેસમાં જ્યારે એફઆઈઆર દાખલ થઈ હતી ત્યારે પોલીસે 2011માં મરિન લાઈન્સમાં મનીષ ઢોલકિયાની ઓફિસમાં થયેલા ફાયરિંગ કેસમાં પકડાયેલા એક આરોપીની જેલમાંથી ધરપકડ કરી હતી. મરિન લાઈન્સ ફાયરિંગ કેસમાં એક સિકયોરિટી ગાર્ડનું મોત થયું હતું. આ કેસમાં અનીસ ઈબ્રાહીમનું નામ બહાર આવ્યું હતું. પરંતુ મુંબઈ ક્રાઈમ બ્રાન્ચના આધિકારીઓનું કહેવું છે કે મુંબઈથી ફરાર થયા બાદ કુમાર પિલ્લઈ કયારેય અનીસની નજીક આવ્યો ન હતો.